Åsatru

Åsatru eller åsatro er en gren innenfor et mangfold av nyhedenske trosretninger og betegner flere nyreligiøse og subkulturelle bevegelser som henter inspirasjon i norrøn mytologi.
 
Åsatru har tilhengere verden over, og flere åsatru-grupperinger har vært offentlig godkjent som trossamfunn i Norge. Det første, Odins Ætlinger, ble godkjent i 1994
og senere avregistrert i 2008. Åsatrufellesskapet Bifrost fikk godkjennelse i 1996 og Forn Sed Norge i 1999.
Bifrost og Forn Sed fikk i 2022 statstilskudd for henholdsvis 457 og 137 medlemmer.

Åsatru betyr «troen på æsene», men omfatter hele spekteret av æser, åsynjer og andre skikkelser innen norrøn mytologi. Ordet åsatru (asetro) ble først introdusert i nasjonalromantikken i det 19. århundre som en beskrivelse på vikingtidens hedenske religion. «Forn sed» er et annet navn på tradisjonen, som betyr «gammel sed» eller «gammel skikk». Dagens åsatru er en rekonstruksjon av den norrøne troen, og kan ikke direkte sidestilles med denne.

Trosgrunnlag

Åsatru er en ikke-dogmatisk erfaringsbasert religion. Det vil si at det ikke finnes dogmer for hva som er riktig eller gal tro, og at det i stor grad er opp til den enkelte troende eller gruppe å definere sin egen religiøse tro. Likevel samles man om et felles begrepsapparat og kult.

I åsatrua er det langt viktigere hvordan man oppfører seg enn hva man tror på. Begreper som ære, høviskhet og gjestmildhet blir ofte fremhevet som viktige for åsatroende.

Det jordiske livet regnes som viktigere enn det som skjer etter døden.

Trossystemet kan beskrives som polyteistisk eller animistisk. Utgangspunktet for det religiøse innholdet, troen om man vil, er en moderne tolkning av mytene og verdensbildet som finnes overlevert i form av norrøn mytologi. Vi har ikke full kjennskap til hvordan religionsutøvelsen i Norden i tiden før innføringen av kristendommen artet seg. En av skillelinjene mellom forskjellige grupperinger i åsatrumiljøet har vært hvorvidt man i størst mulig grad søker å gjenskape religionsutøvelsen i norrøn tid, eller tillater moderne nytolkninger.

Åsatruens moderne historie
I nasjonalromantikken var det stor interesse for forfedrens tradisjoner og forestillinger. I Norden ble det gjort forsøk på å rekonstruere den førkristne religionen med Eddakvadene og ættesagaene som råstoff. Forestillingen om den tapre og blodtørstige vikingen stammer fra denne perioden. Seinere forskning  har vist at norrøn religion ikke var en enhetlig tro, men omfattet mange ulike, ofte lokale, tradisjoner og ritualer, og at disse forandret seg sterkt over tid.

Moderne åsatru springer ut av de motkulturelle strømningene på sekstitallet og new agemiljøenes nyreligiøsitet. Organisasjoner som Foreningen Forn Sed og Åsatrufellesskapet Bifrost er politisk nært knyttet til den økologiske bevegelsen, og står religiøst og rituelt nær den moderne heksebevegelsen wicca. Disse gruppene er erklært anti-rasistiske.

Man kan noe forenklet dele åsatru inn i tre kategorier: 
 Neopaganistisk åsatro, som henter sin inspirasjon fra neopaganistiske religioner og new age. 
 Revitalistisk åsatro, har et relativt snevert utgangspunkt i kilder som forteller om førkristen tro og skikk i Norden, samt at de bruker mye av folketroen, som oppfattes som førkristne tradisjoner.
 Rekonstriktionistisk åsatro, forsøker å rekonstruere teologi, etikk og livssyn på bakgrunn av kjente kilder. Slik mener de å få fram en relativt sikker kunnskap om fortiden.

Symboler og motiver farget av  Åsatru og mer eller mindre troverdige rekonstruksjoner av vikingtidens livsstil, brukes også som rekvisitter i ulike former for moderne massekultur, uten at det nødvendigvis ligger noen seriøs overbevisning bak dette. Eksempler kan være levende rollespill som laiv, og i black metal-miljøet sammen med satanisme og okkultisme.  

Åsatrufellesskapet Bifrost og Foreningen Forn Sed legger stor vekt på å ta avstand fra rasismen. Antirasister med åsatruholdninger har opprettet en nidstang mot rasistisk bruk av norrøne symboler og myter.

En del rasistiske og nazistiske organisasjoner og individer bruker dessverre også Åsatrusymboler, uten at de på noen måte kan sies å representere Åsatruen verken i nåtid eller fortid.

Organisationer innenfor asatro

Nordiske åsatru-organisasjoner 

Danmark
 Forn Siðr – Asa- og Vanetrosamfundet i Danmark ble stiftet i 1997 og ble statligt erkjent som trossamfunn 2003. Samfunnet oppga å ha 600 medlemmer år 2010.
 Asatrofællesskabet i Danmark ble stiftet i 2003 og ble trossamfunn 2004.
 Nordisk Tingsfællig ble stiftet i 2010.

Island
 Ásatrúarfélagið ble stiftet i 1972 og ble godkjent som nasjonelt trossamfunn 1973. Samfunnet hadde i 2021  medlemmer.
 Reykjavíkurgoðorð ble stiftet i 2006.

Norge
 Åsatrufellesskapet Bifrost ble stiftet i på 1980-tallet og registrert som trossamfunn i 1998. Samfunnet hadde i 2022 457 medlemmer.
 Foreningen Forn Sed ble stiftet i 1998 og ble registrert som trossamfunn 1999. Samfunnet hadde i 2022 137 medlemmer.
 Odins Ættinger avviklet i 2008.
 Det Norske Åsatrusamfunn

Sverige
 Sveriges Asatrosamfund ble stiftet i 1994 og ble registrert som trossamfunn 2007. Byttet navn til Samfundet Forn Sed Sverige i 2010.
 Samfälligheten för Nordisk Sed ble stiftet i 1997.
 Norröna Samfundet, stiftet 2000, nedlagt 2005
 Nätverket Forn Sed ble stiftet i 2004
 Nordiska Asa-samfundet ble stiftet i 2014 og registrert som trossamfunn 2016. Samfunnet oppga å ha 800 medlemmer i 2018.

Resten av Europa 
Frankrike
 Forn Sidr France 

Nederlander
 Het Rad 

Spania
 Comunidad Odinista de España-Asatru 
 Gotland Forn Sed – Ásatrú Vikingo 

Storbritannia
 The Kith of Yggdrasil 
 Odinic Rite 
 Odinist Fellowship 

Tyskland
 Eldaring 
 Germanische Glaubens-Gemeinschaft 
 Verein für germanisches Heidentum

Resten av verden 
Australia
 Assembly of The Elder Troth 

Canada
 Heathen Freehold Society 

USA
 Ásatrú Alliance 
 Asatru Folk Assembly
 Iðavelli Hof 
 The Troth

Se også
 Paganisme
 Foreningen Forn Sed
 Åsatrufellesskapet Bifrost

Referanser

Eksterne lenker
 Tor Åge Bringsværd om myter, og om nazisters bruk av det norrøne 
 Rapport fra  Antirasistisk Senter: Ekstreme Høyre 1999

Åsatru
Religion i Norge

en:Germanic neopaganism#Ásatrú